**ESTAFETINIO IR ASMENINIO BĖGIMO**
**„JUDĖKIME KARTU 2019 “**
**NUOSTATAI**

**I. BENDROJI DALS**

Telšių orientavimosi sporto klubas 2019 m. rugsėjo 21 d. rengia estafetinį ir asmeninį bėgimą
„Judėkime kartu 2019“.

**II. TIKSLAS IR UŽDAVINIAI**

2.1. Skatinti visuomenės domėjimąsi sportu ir dalyvavimą sportiniuose renginiuose.

2.2. Pasitelkus Telšių miesto ir rajono gyventojus, sportininkus, įstaigų ir organizacijų
atstovus, studentus, mokinius plėtoti vienos iš populiariausių sporto šakų tradicijas.

2.3. Išaiškinti geriausius sportininkus.

**III. VIETA IR LAIKAS**

3.1. Estafetinis ir asmeninis bėgimas vyks 2019 m. rugsėjo 21 d.,

09:00 – 11:30 val. – numerių atsiėmimas;

12:00 val. – Asmeninio bėgimo startas 1,4 km distancijoje;

12:20 val. – Asmeninio bėgimo startas 2 km distancijoje;

12:40 val. – Asmeninio bėgimo startas 5 km ir 10 km distancijoje;

13:40 val. – Estafetinio bėgimo startas;

14:00 val. – Apdovanojimai.

3.2. Startas ir finišas – Telšės g. 16, Telšiai (Prie didžiosios prieplaukos).

**IV. VADOVAVIMAS**

Varžybas organizuoja ir vykdo Telšių orientavimosi sporto klubas, VšĮ „Lietuvos bėgimo
taurė”, vyr. teisėjas Regimantas Kavaliauskas.

**V. DALYVIAI**

5.1. Renginyje gali dalyvauti visi norintys, užsiregistravę, pasitikrinę sveikatą, susipažinę su
estafetinio ir asmeninio bėgimo nuostatais bei tai patvirtinę registracijos metu.

5.2. Visi dalyviai bėgime dalyvauja laisva valia, niekieno neverčiami ir prisiima visą su
dalyvavimu bėgime susijusią (tame tarpe su įvairiais sveikatos sutrikimais ir pan.) riziką ir
atsakomybę, bei įsipareigoja dėl to nereikšti renginio organizatoriams jokių pretenzijų.

5.2. Dalyvių amžius neribojamas. Už nepilnamečius, dalyvaujančius renginyje, atsako jų
tėvai, globėjai arba treneriai.

5.3. Kiekvienas renginio dalyvis registruodamasis tuo pačiu sutinka, kad renginio
organizatoriai visas renginio metu padarytas nuotraukas bei filmuotą medžiagą gali laisvai ir be
atskiro sutikimo naudoti rinkodaros tikslais.

5.4. Estafetinio bėgimo komandos sudėtis – 5 dalyviai, iš kurių turi būti bent vienas vaikas
iki 14 m. amžiaus arba moteris.

5.5. Asmeninis bėgimas. Kiekvienas dalyvis varžosi asmeninėje įskaitoje pagal savo
amžiaus grupę:

**1400 m bėgimo amžiaus grupės:**

Mergaitės Berniukai

1400M6 (mergaitės) – 2013 m. g. ir jaunesnės. 1400V6 (berniukai) – 2013 m. g. ir jaunesni.

1400M8 (mergaitės) – 2011 m. g. – 2012 m. g. 1400V8 (berniukai) – 2011 m. g. – 2012 m. g.

1400M10 (mergaitės) – 2009 m. g. – 2010 m. g. 1400V10 (berniukai) – 2009 m. – 2010 m. g.

**2000 m bėgimo amžiaus grupės:**

Merginos Vaikinai

2000M12 (mergaitės) – 2007 m. g. - 2008 m. g. 2000V12 (berniukai) – 2007 m. g - 2008 m. g.

2000M14 (mergaitės) – 2005 m. g. – 2006 m. g. 2000V14 (berniukai) – 2005 m. g. – 2006 m. g.

2000M16 (merginos) – 2004 m. g. – 2003 m. g. 2000V16 (vaikinai) – 2004 m. g. – 2003 m. g.

**5000 m bėgimo amžiaus grupės:**

Moterys Vyrai

5MOT (moterys) – 1980 m. g. ir jaunesnės. 5VYR (vyrai) – 1980 m. g. ir jaunesni.

5M-VET (moterys) – 1979 m. g. ir vyresnės. 5V-VET (vyrai) – 1979 m. g. ir vyresni.

**10 km bėgimo amžiaus grupės:**

Moterys Vyrai

10M19 (merginos) – 2000 m. g. ir jaunesnės. 10V19 (vaikinai) – 2000 m. g. ir jaunesni.

10M20 (moterys) – 1999 m. g. – 1985 m. g. 10V20 (vyrai) – 1999 m. g. – 1985 m. g.

10M35 (moterys) – 1984 m. g. – 1970 m. g. 10V35 (vyrai) – 1984 m. g. – 1970 m. g.

10M50 (moterys) – 1969 m. g. ir vyresnės. 10V50 (vyrai) – 1969 m. g. ir vyresni

**VI. DALYVIŲ REGISTRACIJA**

6.1. Išankstinė dalyvių registracija vyksta elektroniniu būdu internetinėje svetainėje
www.begimotaure.lt arba elektroniniu paštu info@begimotaure.lt  iki rugsėjo 20 d. 20.00 val. ir varžybų dieną nuo 9:00 val. registruojantis privalu nurodyti komandos pavadinimą, dalyvio vardą ir pavardę (pagal bėgimo etapą), komandos vadovo ar atstovo kontaktinius duomenis.

6.2. Asmeninio bėgimo dalyviai registruojasi taip pat 6.1 punkte nurodytais adresais.

6.3. Numeriai išduodami rugsėjo 21 d. nuo 9.00 val. iki 11.30 val. Telšės g. 16, Telšiai
(Prie didžiosios prieplaukos). Iš anksto užsiregistravusi dalyvių komanda, numerius atsiimti privalo esant visiems komandos nariams. Asmeninio bėgimo dalyviai numerius atsiima asmeniškai.

6.4. Dalyvių registracijos mokesčiai:

6.4.1. Užsiregistravus iki 2019-09-01 d. 24.00 val. dalyvio mokestis:

● vaikams (2003 m. g. ir jaunesni) ir moksleiviams (nuo2002 m. g.) - nemokamai;

● senjorams (1957 m. ir vyresni) – 2 EUR;

● visiems suaugusiems – 5 EUR.

6.4.2. Registruojantis nuo 2019-09-02 d. iki 2019-09-19 d. 24.00 val. dalyvio mokestis:

● vaikams (2003 m. g. ir jaunesni) ir moksleiviams (nuo 2002 m. g.) - nemokamai;

● senjorams (1957 m. ir vyresni) – 3 EUR;

● visiems suaugusiems – 6 EUR.

6.4.3. 2019-09-20 iki 20:00 val. ir varžybų dieną (2019-09-21), dalyvių numerių atsiėmimo vietoje nuo 9:00 val. iki 11:30 val. dalyvio mokestis:

● vaikams (2003 m. g. ir jaunesni) ir moksleiviams (nuo 2002 m. g.) - nemokamai;

● senjorams (1957 m. ir vyresni) – 5 EUR;

● visiems suaugusiems – 10 EUR.

Užsiregistravus, bet nesumokėjus dalyvio mokesčio iki renginio dienos, registracija anuliuojama. Registruotis į bet kurią rungtį galima TIK SAVO VARDU. Savo registracijos perleisti negalima. Savo numerį perduoti kitam dalyviui DRAUDŽIAMA. Tokiu atveju dalyviai bus diskvalifikuojami, o rezultatai į varžybų protokolą neįtraukiami. Numeris ir laiko matavimo fiksatorius lieka atminimui.

**VII. VARŽYBŲ EIGA IR SĄLYGOS**

7.1. Dalyvis gali bėgti tik vieną etapą ir atstovauti tik vienai komandai. Dalyvis bėgti savo
etapą gali tik turėdamas specialią to etapo žymą ir leidus teisėjui. Pažeidus šią taisyklę, komanda
diskvalifikuojama.
7.2. Estafetinis bėgimas susideda iš 5 etapų. Etapų schema ir etapų ilgiai pridedami šių
nuostatų priede. Bendras estafetinio bėgimo „Judėkime kartu 2019“ ilgis – 2700 m. Pažymėtose
vietose perduodama estafetės lazdelė. Pirmajame etape bėga vaikas iki 14 m. amžiaus arba moteris. Kitų etapų dalyvių amžius ir lytis neribojama.

7.3. Asmeninio bėgimo dalyviai įveikia visą trasą pasirinktinai 1400 m, 2000 m, 5 km ir
10 km pagal amžiaus grupę.

**VIII. NUGALĖTOJŲ NUSTATYMAS IR APDOVANOJIMAS**

8.1. Trys pirmosios komandos, greičiausiai įveikusios estafetinio bėgimo distanciją,
apdovanojamos kredito unijos „Germanto lobis“ įsteigtomis taurėmis ir medaliais, bei rėmėjų
prizais.

8.2. Kiekvienas dalyvis bus apdovanotas atminimo medaliu. Atminimo medaliu
apdovanojamas bėgikas turintis (segintis) bėgimo dalyvio numerį.

8.3. Kiekvienos amžiaus grupės nugalėtojai apdovanojami medaliais ir prizais, prizininkai –
medaliais.
8.4. Bus apdovanojami jauniausias ir vyriausias dalyviai, gausiausia komanda.

8.5. Rėmėjų nuožiūra bus įsteigti specialūs prizai.

IX.

9.1. Organizatoriai pasilieka teisę tikslinti ar keisti nuostatus.

9.2. Rezultatai po finišo bus skelbiami www.begimotaure.lt.

**PRIEDAS**

Etapų ilgiai:

I etapas – ilgis 450 m. - STARTAS - Telšės g. 16, Telšiai (Prie didžiosios prieplaukos);

II etapas – ilgis 650 m;

III etapas – ilgis 420 m;

IV etapas - ilgis 520 m;

V etapas – ilgis 660 m.
Visos distancijos ilgis 2700 m.
Komanda susideda iš 5 narių (I etape turi dalyvauti 1 vaikas (iki 14 metų) arba moteris).